آبھیر

آبھیرے افسانوی شخصیات تھے جن کا ذکر قدیم ہندوستانی مہاکاویہ اور مقدس کِتابوں میں موجود ہے۔ اسی نام سے تاریخی لوگوں کا تذکرہ 'پیری پلس آف دی اریتھرین سی' (Periplus of the Erythraean Sea) میں ملتا ہے۔ مہابھارت میں ذکر ہے کہ یہ لوگ سمندر کے کنارے اور دریائے سرسوتی کے کنارے کے نزدیک، گجرات میں سومناتھ کے قریب اور متسیہ کے خطہ میں بھی رہتے تھے۔

 تاریخ 
سنیل کمار بھٹاچاریہ کا کہنا ہے کہ آبھیروں کا ذکر پہلی صدی عیسوی کی کلاسیکی قدیمی تصنیف 'پیری پلس آف دی اریتھرین سی' میں ملتا ہے۔ وہ انھیں قبیلے کی بجائے ایک نسل یا قوم تصور کرتے ہیں۔ رام پرساد چَند جیسے محققین کا خیال ہے کہ وہ ہند آریائی لوگ تھے۔ لیکن دوسرے محققین حضرات جیسے کہ رومیلا تھاپر کا خیال ہے کہ وہ مَقامی تھے۔ پورانک آبھیروں نے ہرات کے علاقوں پر قبضہ کیا تھا، وہ ہمیشہ افغانستان کے لوگوں، کالتویکوں (कालतोयक) اور ہارِیتوں کے ساتھ مل کر رہے۔

پدم پرُانوں اور بعض دوسری تصنیفات میں ذکر ہے کہ آبھیرے کرشن بھگوان کی نسل سے تعلق رکھتے تھے۔

آبھیروں کی پیشہ ورانہ حیثیت کے بارے میں کچھ یقینی نہیں ہے، قدیم تصنیفات میں بعض جگہ انھیں بطور جنگجوؤں، گوالیوں کے طور پر اور بعض جگہ لوٹ مار کرنے والے قبائل کے طور پر بیان کیا گیا ہے۔

وِرشنیوں، سات وَتوں (सात्वत) اور یادوؤں کے ساتھ ساتھ، آبھیرے بھی ویدوں کے پیروکار تھے اور کرشن کی پوجا کرتے تھے، یہ قبیلے والوں کا خیال تھا کہ کرشن ان کے سربراہ اور پیشوا ہیں۔

آثار قدیمہ کے نقوش میں مذکور ہے کہ آبھیرے کرشن کی نسل سے تھے۔
 حوالہ جات 

زمرہ:بھارت میں قدیم لوگ
زمرہ:تاریخ اتر پردیش
زمرہ:تاریخ راجستھان
زمرہ:تاریخ ہریانہ
زمرہ:قدیم نیپال کی اقوام